CELEX: 32006D0699
Language: sl
Date: 2006-10-17 00:00:00
Title: 2006/699/ES: Odločba Komisije z dne 17. oktobra 2006 o spremembi Odločbe 2004/452/ES o določitvi seznama organov, katerih raziskovalci imajo dostop do zaupnih podatkov v znanstvene namene (notificirano pod dokumentarno številko C(2006) 4857)   (Besedilo velja za EGP)

18.10.2006   
            
            
               SL
            
            
               Uradni list Evropske unije
            
            
               L 287/36
            
         
      ODLOČBA KOMISIJE
   
   z dne 17. oktobra 2006
   o spremembi Odločbe 2004/452/ES o določitvi seznama organov, katerih raziskovalci imajo dostop do zaupnih podatkov v znanstvene namene
   (notificirano pod dokumentarno številko C(2006) 4857)
   (Besedilo velja za EGP)
   (2006/699/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 322/97 z dne 17. februarja 1997 o statističnih podatkih Skupnosti (1) in zlasti člena 20(1) Uredbe,
   ob upoštevanju naslednjega:
   
               (1)
            
            
               Cilj Uredbe Komisije (ES) št. 831/2002 z dne 17. maja 2002 o izvajanju Uredbe Sveta (ES) št. 322/97 o statističnih podatkih Skupnosti glede dostopa do zaupnih podatkov v znanstvene namene (2) je ustvariti pogoje za oblikovanje statističnih ugotovitev v znanstvene namene, pod katerimi bi bilo mogoče odobriti dostop do zaupnih podatkov, poslanih organom Skupnosti, in določiti pravila sodelovanja med Skupnostjo in državnimi organi, da bi se omogočil tak dostop.
            
         
               (2)
            
            
               Z Odločbo Komisije 2004/452/ES z dne 29. aprila 2004 o določitvi seznama organov, katerih raziskovalci imajo dostop do zaupnih podatkov v znanstvene namene (3), je bil določen seznam organov, katerih raziskovalci imajo dostop do zaupnih podatkov v znanstvene namene.
            
         
               (3)
            
            
               „The Center of Health and Wellbeing“ (CHW) z Woodrow Wilson School of Public and International Affairs univerze Princeton, New Jersey, Združene države Amerike se mora obravnavati kot organ, ki izpolnjuje zahtevane pogoje, in ga je zato treba dodati na seznam agencij, organizacij in institucij iz člena 3(1)(c) Uredbe (ES) št. 831/2002.
            
         
               (4)
            
            
               Ukrepi, predvideni s to odločbo, so v skladu z mnenjem Odbora za zaupnost statističnih podatkov –
            
         SPREJELA NASLEDNJO ODLOČBO:
   Člen 1
   Priloga k Odločbi 2004/452/ES se nadomesti z besedilom iz Priloge k tej odločbi.
   Člen 2
   Ta odločba je naslovljena na države članice.
   
      V Bruslju, 17. oktobra 2006
      
         
            Za Komisijo
         
         Joaquín ALMUNIA
         
         
            Član Komisije
         
      
   
   
      (1)  UL L 52, 22.2.1997, str. 1. Uredba, kakor je bila spremenjena z Uredbo (ES) št. 1882/2003 Evropskega parlamenta in Sveta (UL L 284, 31.10.2003, str. 1).
   
      (2)  UL L 133, 18.5.2002, str. 7. Uredba, kakor je bila spremenjena z Uredbo (ES) št. 1104/2006 (UL L 197, 19.7.2006, str. 3).
   
      (3)  UL L 156, 30.4.2004, str. 1. Odločba, kakor je bila nazadnje spremenjena z Odločbo 2006/429/ES (UL L 172, 24.6.2006, str. 17).
   
      PRILOGA
      
         
            „PRILOGA
            ORGANI, KATERIH RAZISKOVALCI IMAJO DOSTOP DO ZAUPNIH PODATKOV V ZNANSTVENE NAMENE
            
                         
                     
                     
                        Evropska centralna banka
                     
                  
                         
                     
                     
                        Španska centralna banka
                     
                  
                         
                     
                     
                        Italijanska centralna banka
                     
                  
                         
                     
                     
                        Univerza Cornell (zvezna država New York, Združene države Amerike)
                     
                  
                         
                     
                     
                        Oddelek za politične znanosti, Baruch College, New York City University (zvezna država New York, Združene države Amerike)
                     
                  
                         
                     
                     
                        Nemška centralna banka
                     
                  
                         
                     
                     
                        Oddelek za analizo politike zaposlovanja, Generalni direktorat za zaposlovanje, socialne zadeve in enake možnosti Evropske komisije
                     
                  
                         
                     
                     
                        Univerza v Tel Avivu (Izrael)
                     
                  
                         
                     
                     
                        Svetovna banka
                     
                  
                         
                     
                     
                        ‚Center of Health and Wellbeing‘ (CHW) z Woodrow Wilson School of Public and International Affairs univerze Princeton, New Jersey, Združene države Amerike“